**Občina Sevnica objavlja**

**RAZPIS   
za pridobitev pravice do uporabe teritorialne kolektivne blagovne znamke Sevnica Premium, ki je vzpostavljena po modelu Izvorno slovensko in članica Mreže TKBZ Izvorno slovensko**

|  |
| --- |
| S teritorialno kolektivno blagovno znamko Sevnica Premium želimo poudariti in izpostaviti prepoznavnost rokodelskih izdelkov, vodenih doživetij, hiše vina, hiše gastronomije in njihovih ponudnikov na območju podeljevanja pravice do uporabe TKBZ Sevnica Premium. |

**Za pridobitev pravice do uporabe TKBZ SEVNICA PREMIUM** **se lahko prijavijo registrirane pravne ali fizične osebe** za določeno pridelavo, proizvodnjo oz. izvajanje storitev, ki ponujajo **pridelke, izdelke in storitve**, kateri **izpolnjujejo** naslednje **splošne pogoje**:

* so pridelani oz. proizvedeni opremljeni in ponujeni po zakonsko določenih predpisih in standardih,
* so pridelani oz. proizvedeni in opremljeni na naravi in ljudem čimbolj prijazen način,
* zagotavljajo ustrezno kakovost, celotna proizvodnja (nabava živil in gradiv ter storitev) in prodaja sta sledljivi,
* izvor idej, živil/gradiv, postopkov izdelave in izvedbe izdelkov oz. storitev mora biti vsaj 70 % iz območja občine Sevnica, oz. 100 % iz območja Slovenije, razen, če živil oz. gradiv za določene izdelke ni mogoče zagotoviti v Sloveniji (izjemo predstavljajo temeljna živila npr. sladkor, sol, riž, čokolada),
* rokodelski izdelki in izdelki unikatnega in industrijskega oblikovanja temeljijo predvsem na naravnih gradivih in gradivih, ki so značilna za območji občine Sevnica in upoštevajo rokodelsko kulturno dediščino območja,
* so opremljeni s celostno komunikacijsko podobo in ceno – primerni za na trženje na prodajni polici.

**Termini ocenjevanj v letu 2025:**

|  |
| --- |
| **Ocenjevanje rokodelskih izdelkov in izdelkov unikatnega in industrijskega oblikovanja** bo potekalo **14. 4. 2025** v prostorih Gradu Sevnica, Cesta na Grad 17, 8290 Sevnica.  Rok za prijave: **7. 4. 2025.**  Izdelke prinesete v ocenjevanje do **11. 4. 2025 med 7.00 in 15.00 v prostore** KŠTM, Glavni trg 19, 8290 Sevnica. |
| **Ocenjevanje vodenih doživetij** bo potekalo **17. 6. 2025.**  Rok za prijave: **10. 6. 2025.**  Koordinatorica ocenjevanja vam bo **javila uro** - kdaj vas bo obiskala Strokovna komisija za ocenjevanje in ocenila vodeno doživetje. |
| **Ocenjevanje Hiše vina** bo potekalo **30. 6. 2025.**  Rok za prijave: **23. 6. 2025.**  Koordinatorica ocenjevanja vam bo **javila uro** - kdaj vas bo obiskala Strokovna komisija za ocenjevanje in ocenila Hišo vina. |
| **Ocenjevanje Hiše gastronomije** bo potekalo **8. 7. 2025.**  **Rok za prijave: 1. 7. 2025.**  Koordinator ocenjevanja vam bo **javil uro** - kdaj vas bo obiskala Strokovna komisija za ocenjevanje in ocenila Hišo gastronomije. |

Obrazce za prijavo na razpis najdete na spletni strani Občine Sevnica <https://www.obcina-sevnica.si/> in spletni strani KŠTM Sevnica [www.kstm.si](http://www.kstm.si). Za podrobne informacije pa se lahko obrnete na Kajo Šetinc ki je na voljo na telefonski številki 051 266 160 in prek elektronske pošte: [kaja.setinc@kstm.si](mailto:kaja.setinc@kstm.si).

Veselimo se sodelovanja in se zavedamo, da lahko le z vašo pomočjo dosežemo višjo kakovost in prepoznavnost ponudbe z lokalno dodano vrednostjo certificirane s TKBZ Sevnica Premium.

Sevnica, 24. 02. 2025

Občina Sevnica

Srečko Ocvirk, župan

KŠTM Sevnica

Mojca Pernovšek, direktorica